Liivi kirjandusliku tegevuse algus sattus ühte järelromantismi algu­sega, mil iga vähegi harit eestlane kutsut tundis olevat midagi tegema isamaa kasuks. Kirjanikukutset peeti kõige teostetavamaks, kui mitte rohkem,  siis mõne luuletuse või jutukese ulatuses ometi. Pealegi kui oldi juba ajalehe sõnumisaatja. Neil ajul tuli iga aastaga hulgana juurde Kuldalaid, Ehalaid, Õilmelaid, kuni luuletamine oli muutunud ajalehtede toimetusile väljakannatamatuks taudiks. Pidi tulema koguni olude kohane Cervantes ja kirjutama tõvele vastava "Don Quijote". Seks sai humoris­tina juba nimekas Wilde pilkejutu "Suguvend Johannesega" Posti­mehes 1891.